b'\n_START_ARTICLE_\nNikolaj Nikolajevi\xc4\x8d Rajevski\n_START_SECTION_\n\xc5\xbdivljenje\n_START_PARAGRAPH_\nNjegova dru\xc5\xbeina se je v 14. stoletju preselila iz Danske v Livoniju. V 16. stoletju so pridobili poljsko dr\xc5\xbeavljanstvo in kralj Sigismund III. Poljski jim je v za\xc4\x8detku 17. stoletja podelil plemi\xc5\xa1ki grb._NEWLINE_Njegov o\xc4\x8de, polkovnik Nikolaj Semjonovi\xc4\x8d Rajevski, je bil poveljnik elitnega Izmailovskega polka. Njegova mati, Katarina Samojlova, je bil dvorna dama in tesna prijateljica carice Katarine II._NEWLINE_V zgodnjem otro\xc5\xa1tvu je bil vpisan v Leib gardni Semjonovski polk; 30. aprila 1777 je bil povi\xc5\xa1an v vodnika in 1. januarja 1786 v zastavnika. 23. februarja 1789 je bil preme\xc5\xa1\xc4\x8den v Ni\xc5\xbeegorodski dragonski polk s \xc4\x8dinom majorja; s tem polkom se je udele\xc5\xbeil rusko-tur\xc5\xa1ke vojne 1787\xe2\x80\x931792. Za zasluge je bil 1. septembra 1790 povi\xc5\xa1an v podpolkovnika in bil postavljen za poveljnika koza\xc5\xa1kega polka._NEWLINE_S Ni\xc5\xbeegorodskim dragonskim polkom se je udele\xc5\xbeil poljske vstaje leta 1792, nato pa \xc5\xa1e rusko-perzijske vojne, ki se je za\xc4\x8dela leta 1796. Po ustoli\xc4\x8denju carja Pavla I. je bil zaradi osebnih zamer odpu\xc5\xa1\xc4\x8den iz voja\xc5\xa1ke slu\xc5\xbebe._NEWLINE_Po ustoli\xc4\x8denju carja Aleksandra I. je bil ponovno sprejet v voja\xc5\xa1ko slu\xc5\xbebo in bil povi\xc5\xa1an v generalmajorja. Udele\xc5\xbeil se je kampanje 1806-07 in finske vojne; za zasluge v zadnji vojni je bil povi\xc5\xa1an v generalporo\xc4\x8dnika._NEWLINE_Med patriotsko vojno leta 1812 je bil sprva poveljnik 7. pehotnega korpusa, nato pa Grenadirskega korpusa. 8. oktobra 1813 je bil povi\xc5\xa1an v generala pehote. Po Napoleonovemu porazu je imel \xc4\x8dast vstopiti v Pariz ob boku Aleksandra I.'